L 268/14 Jurnalul Oficial al Uniunii Europene 13.10.2011 REGULAMENTUL DE PUNERE ÎN APLICARE (UE) NR. 1010/2011 AL COMISIEI din 12 octombrie 2011 de stabilire a unui procentaj de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr şi izoglucoză peste cotă COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ()), având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regu- lamentului (CE) nr. 318/2006 al Consiliului în ceea ce privește schimburile cu ţările terțe în sectorul zahărului (?), în special articolul 7e coroborat cu articolul 9 alineatul (1), întrucât: (1)  În conformitate cu articolul 61 primul paragraf litera (d) din Regulamentul (CE) nr. 1234/2007, zahărul produs în cursul anului de comercializare în surplus faţă de cota menționată la articolul 56 din același regulament poate fi exportat numai în limitele cantitative fixate de Comisie. (2)  Regulamentul de punere în aplicare (UE) nr. 372/2011 al Comisiei din 15 aprilie 2011 de fixare a limitei canti- tative pentru exporturile de zahăr și izoglucoză peste cotă până la sfârşitul anului de comercializare 2011/2012 ()) stabileşte limitele menționate anterior. Acest regulament se va aplica numai de la 1 ianuarie 2012 Și, prin urmare, limita cantitativă pentru exporturile de zahăr şi izoglucoză peste cotă până la sfârșitul anului de comer- cializare 2011/2012 vor fi disponibile numai după această dată. (3) Prin urmare, pentru anul de comercializare 2011/2012, trebuie să se stabilească un procentaj zero de acceptare pentru cantitățile pentru care s-au depus cereri între 3 octombrie 2011 şi 7 octombrie 2011, iar depunerea cererilor de licențe de export pentru zahăr și izoglucoză trebuie suspendată. Pentru anul de comercializare 2011/2012, toate cererile de licențe de export pentru zahăr și izoglucoză depuse la 10, 11, 12, 13 şi 14 octombrie 2011 trebuie, astfel, respinse, ADOPTĂ PREZENTUL REGULAMENT: Articolul 1 (1) Pentru anul de comercializare 2011/2012, licenţele de export pentru zahăr şi izoglucoză peste cotă pentru care s-au depus cereri în perioada 3 octombrie 2011-7 octombrie 2011 se eliberează pentru cantitățile care au făcut obiectul cererilor, la care se aplică un procentaj de acceptare de 0 %. (2)  Pentru anul de comercializare 2011/2012, cererile de licențe de export pentru zahăr şi izoglucoză peste cotă care au fost depuse la 10, 11, 12, 13 și 14 octombrie 2011 se resping. (3) Pentru anul de comercializare 2011/2012, în perioada 17 octombrie 2011-31 decembrie 2011 se suspendă depunerea de cereri de licențe de export pentru zahăr și izoglucoză peste cotă. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 octombrie 2011. Pentru Comisie, pentru președinte Josă Manuel SILVA RODRÎGUEZ Director general pentru agricultură și dezvoltare rurală () JO L 299, 16.11.2007, p. 1. () JO L 178, 1.7.2006, p. 24. () JO L 102, 16.42011, p. 8.